25/08/2009 | Administración LocalMunicipal
Curtis
Aprobación definitiva ordenanza fiscal reguladora da taxa por ocupación do subsolo, solo e voo da vía pública por empresas explotadoras de servizos e subministros de interese xeral

De conformidade co establecido no artigo 17, apartados 3 e 4, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público que, transcorrido o prazo de trinta días hábiles de información pública do acordo plenario de 17 de xuño de 2009 de aprobación inicial da ordenanza fiscal reguladora da taxa por ocupación do subsolo, solo e voo da vía pública por empresas explotadoras de servizos e subministros de interese xeral sen que durante dito período se presentase reclamación algunha, queda automaticamente elevado a definitivo o citado acordo coa redacción que de seguido se transcribe: “ORDENANZA FISCAL REGULADORA DA TAXA POR OCUPACIÓN DO SUBSOLO, SOLO E VOO DA VÍA PÚBLICA POR EMPRESAS EXPLOTADORAS DE SERVIZOS E SUBMINISTROS DE INTERESE XERAL En uso das facultades concedidas polos artigos 133.2 e 142 da Constitución, polo artigo 106 da Lei 7/1985, de 2 de abril, Reguladora das Bases do Réxime Local, e de conformidade co previsto nos artigos 15 a 19 do Real decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, este concello establece a taxa por ocupacións do subsolo, solo e voo da vías públicas municipais a favor de empresas explotadoras de servizos de subministros que resulten de interese xeral ou afecten á xeneralidade ou unha parte importante da veciñanza, que se rexerá pola presente Ordenanza fiscal. O feito impoñible está constituído pola utilización privativa ou aproveitamento especial do subsolo, solo e voo da vía pública realizado polas empresas explotadoras de servicios de subministracións que resulten de interese xeral ou que afecten á xeneralidade ou a unha parte importante da veciñanza. Son suxeitos pasivos, en concepto de contribuíntes, as persoas físicas ou xurídicas así como as entidades ás que se refire o artigo 35.4 da Lei Xeral Tributaria que realicen o feito impoñible deste tributo. En particular, son suxeito pasivos contribuíntes as empresas explotadoras dos servizos a que se refire o artigo 2º desta ordenanza, así como as empresas distribuidoras e comercializadoras dos mesmos.1. O período impositivo coincide co ano natural, salvo nos supostos de inicio ou cese na utilización ou aproveitamento especial do dominio público local necesario para a prestación do subministro ou servizo, casos nos que procederá aplicar o prorrateo trimestral, consonte ás seguintes regras: a) Nos supostos de altas por inicio de actividade, liquidarase a cota correspondente aos trimestres que restan para rematar o exercicio, incluído o trimestre no que ten lugar a alta. b) Nos casos de baixas por cese de actividade liquidarase a cota que corresponda aos trimestres transcorridos desde o inicio do exercicio, incluíndo aquel no que se orixina o cese.2. O devengo da taxa terá lugar o primeiro día do período impositivo.1. A base impoñible estará constituída polos ingresos brutos, determinados consonte o previsto no artigo 24 do RDLex.2/2004, de 5 de marzo, polo que se aproba o Texto refundido da Lei Reguladora das Facendas Locais.2. A cota da taxa será a cantidade resultante de aplicar o tipo impositivo do 1,5% á base impoñible, determinada consonte o previsto no apartado anterior.3. Non se incluirán neste réxime especial de cuantificación os servizos de telefonía móbil.4. Esta taxa é compatible con outras que poidan establecerse pola prestación de servicios ou a realización de actividades de competencia local, quedando polo contrario excluídas, polo pago desta taxa, a exacción doutras taxas derivadas da utilización privativa ou do aproveitamento especial constituído no subsolo, solo ou voo da vía pública municipal.1. As persoas ou entidades interesadas na concesión de aproveitamentos regulados nesta ordenanza, en todo caso, deberán solicitar previamente a correspondente licencia ou autorización.2. Unha vez autorizada a ocupación, se non se determinara con exactitude a duración do aproveitamento, entenderase prorrogada indefinidamente, sen perxuízo da posibilidade de solicitar a baixa en calquera momento.3. Establécese o réxime de autoliquidación para cada tipo de subministro, a cal terá periodicidade trimestral e comprenderá a totalidade dos ingresos brutos facturados no termo municipal durante o trimestre natural ao que se refira. Á autoliquidación acompañarase unha certificación dos ingresos brutos obtidos no termo municipal durante o trimestre ao que se refira dita autoliquidación. O cese na prestación de calquera subministro ou servizo de interese xeral comporta a obriga de facer constar a dita circunstancia na autoliquidación do trimestre correspondente, así como a data de finalización.4. O ingreso resultante das autoliquidacións a que se refire o parágrafo anterior será realizado en calquera banco ou caixa de aforro que teñan a consideración de colaboradoras co Concello de Curtis 5. Cando finalizado o prazo de ingreso voluntario non se tivera producido o pago das cotas, serán esixidas polo procedemento administrativo de constrinximento, cos recargos e xuros legais. En todo o relativo a infraccións tributarias e a súa cualificación, así como ás sancións que a estas correspondan en cada caso, aplicaranse as normas contidas nos artigos 183 e seguintes da Lei 58/2003, do 17 de decembro, Xeral Tributaria. A presente ordenanza entrará en vigor unha vez se produza a publicación do seu texto no BOP, permanecendo vixente en tanto non se acorde a súa modificación ou derrogación expresa.” De conformidade co establecido no artigo 19.1 do Real Decreto Lexislativo 2/2004, polo que se aproba o texto refundido da Lei reguladora das facendas locais, e nos artigos 10, 25 e 46 da Lei 29/1998, de 13 de xullo, reguladora da xurisdicción contencioso-administrativa, contra o presente acordo, os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ó da publicación deste anuncio. Non obstante, poderase interpoñer calquera outro que estimen procedente. Teixeiro, 7 de agosto de 2009. O alcalde. Inhar Verdion Zrirak